CELEX: 62014FA0001
Language: bg
Date: 2015-01-22 00:00:00
Title: Съединени дела F-1/14 и F-48/14: Решение на Съда на публичната служба (втори състав) от 22 януари 2015 г.  — Kakol/Комисия (Публична служба — Конкурс — Конкурс на общо основание EPSO/AD/177/10 — Условия за допускане — Недопускане до участие в конкурс — Липса на мотиви — Допускане до участие в предходен подобен конкурс — Задължение за специфични мотиви — Жалба за отмяна — Иск за обезщетение)

16.3.2015   
            
            
               BG
            
            
               Официален вестник на Европейския съюз
            
            
               C 89/45
            
         Решение на Съда на публичната служба (втори състав) от 22 януари 2015 г. — Kakol/Комисия
   (Съединени дела F-1/14 и F-48/14) (1)
   
   ((Публична служба - Конкурс - Конкурс на общо основание EPSO/AD/177/10 - Условия за допускане - Недопускане до участие в конкурс - Липса на мотиви - Допускане до участие в предходен подобен конкурс - Задължение за специфични мотиви - Жалба за отмяна - Иск за обезщетение))
   (2015/C 089/54)
   Език на производството: френски
   
      Страни
   
   
      Жалбоподател: Danuta Kakol (Люксембург, Люксембург) (представители: първоначално F. Frabetti, avocat, впоследствие R. Duta, avocat)
   
      Ответник: Европейска комисия (представители: J. Currall и G. Gattinara)
   
      Предмет
   
   
      F-1/14: искане за отмяна на решението на EPSO да не допусне жалбоподателката до етапа на оценяване поради образователното ѝ ниво, което не съответства на завършено университетско обучение с продължителност най-малко три години, удостоверено с диплома, която е свързана с естеството на задълженията, или професионално обучение/професионална квалификация на еквивалентно ниво, която е свързана с естеството на задълженията
   
      F-48/14: искане, от една страна, да се отмени решението от 14 февруари 2014 г., с което конкурсната комисия, сформирана в процедурата за подбор EU Careers EPSO/AD/177/10 — AUDIT2013, е потвърдила след преразглеждане първоначалното решение на конкурсната комисия от 3 октомври 2013 г. да не допусне жалбоподателката до етапа на оценяване поради образователното ѝ ниво, което не съответства на завършено университетско обучение с продължителност най-малко три години, удостоверено с диплома, която е свързана с естеството на задълженията, или професионално обучение/професионална квалификация на еквивалентно ниво, която е свързана с естеството на задълженията, а от друга страна, доколкото е необходимо, да се отмени първоначалното решение на конкурсната комисия от 3 октомври 2013 г.
   
      Диспозитив
   
   
               1)
            
            
               Заличава дело F-1/14 от регистъра на Съда на публичната служба.
            
         
               2)
            
            
               Отменя решението от 14 февруари 2014 г. на конкурсната комисия във връзка с конкурс EPSO/AD/177/10 да не допусне г-жа Kakol до участие в конкурс EPSO/AD/177/10.
            
         
               3)
            
            
               Отхвърля жалбата по дело F-48/14 в останалата ѝ част.
            
         
               4)
            
            
               По дело F-1/14 Европейската комисия понася съдебните разноски на г-жа Kakol и е осъдена да понесе собствените си съдебни разноски.
            
         
               5)
            
            
               По дело F-48/14 Европейската комисия понася направените от нея съдебни разноски и е осъдена да понесе съдебните разноски на г-жа Kakol.
            
         
      (1)  ОВ C 52, 22.2.2014г., стр. 54 и ОВ C 235, 21.7.2015, стр. 35.